ประกาศกระทรวงพลังงาน

เรื่อง กําหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขต

ในท้องที่อําเภอเมืองระยอง อําเภอนิคมพัฒนา จังหวัดระยอง อําเภอบางละมุง อําเภอศรีราชา จังหวัดชลบุรี

--------------------------------------------------------------

          ด้วยกระทรวงพลังงาน โดยกรมธุรกิจพลังงาน ได้ออกใบอนุญาตประกอบกิจการควบคุมประเภทที่ 3 ระบบการขนส่งก๊าซปิโตรเลียมเหลวทางท่อให้แก่บริษัท ปตท. จํากัด (มหาชน) ซึ่งเป็นการวางท่อส่งก๊าซปิโตรเลียมเหลวขนาดเส้นผ่านศูนย์กลาง 8 นิ้ว และ 10 นิ้ว จากอุปกรณ์วัดปริมาตรต้นทางบริเวณรั้วบริษัท ปตท.จํากัด (มหาชน) (“โรงแยกก๊าซธรรมชาติจังหวัดระยอง”) ตั้งอยู่เลขที่ 555 ถนนสุขุมวิท ตําบลมาบตาพุด อําเภอเมืองระยอง จังหวัดระยอง จนถึงอุปกรณ์วัดปริมาตรปลายทางที่บริษัท ปตท.จํากัด (มหาชน) (“คลังก๊าซเขาบ่อยา”) ตั้งอยู่เลขที่ 50 หมู่ 3 ตําบลทุ่งสุขลา อําเภอศรีราชา จังหวัดชลบุรี รวมความยาวท่อส่งก๊าซปิโตรเลียมเหลว ประมาณ 61.13 กิโลเมตร และมีสถานีควบคุมตลอดแนวท่อส่งก๊าซปิโตรเลียมเหลว จํานวน 4 สถานี  ดังนั้น เพื่อประโยชน์ในการป้องกันการกระทําอย่างหนึ่งอย่างใดอันอาจเป็นอันตรายแก่ระบบการขนส่งก๊าซปิโตรเลียมเหลวทางท่อ รวมทั้งอุปกรณ์ของระบบดังกล่าว จึงอาศัยอํานาจตามความในมาตรา 5 ประกอบกับมาตรา 22 วรรคสี่ แห่งพระราชบัญญัติควบคุมน้ํา มันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ กําหนดให้พื้นที่ในเขตท้องที่ต่อไปนี้ เป็นเขตระบบการขนส่งก๊าซปิโตรเลียมเหลวทางท่อจํานวน 5 ช่วง มีรายละเอียดดังนี้

          (1) ช่วงที่ 1 มีความกว้างของเขต 5 เมตร และความยาวของเขต 10,625 เมตร จากรั้วของบริษัท ปตท.จํากัด (มหาชน) (“โรงแยกก๊าซธรรมชาติจังหวัดระยอง”) วางขนานทางหลวงแผ่นดิน หมายเลข 3191 ระหว่างหลักกิโลเมตรที่ 0 ถึง หลักกิโลเมตรที่ 5 และวางขนานทางหลวงแผ่นดิน หมายเลข 36 ระหว่างหลักกิโลเมตรที่ 37 ถึง หลักกิโลเมตรที่ 33 จนถึงสถานีควบคุมที่ 1.1 ตั้งอยู่ในท้องที่ ตําบลมาบตาพุด อําเภอเมืองระยอง ตําบลมาบข่า อําเภอนิคมพัฒนา และตําบลนิคมพัฒนา อําเภอนิคมพัฒนา จังหวัดระยอง

          (2) ช่วงที่ 2 มีความกว้างของเขต 5 เมตร และความยาวของเขต 12,085.1 เมตร จากสถานีควบคุมที่ 1.1 วางขนานทางหลวงแผ่นดินหมายเลข 36 ระหว่างหลักกิโลเมตรที่ 33 ถึงหลักกิโลเมตรที่ 21 จนถึงสถานีควบคุมที่ 1.2 ตั้งอยู่ในท้องที่ตําบลนิคมพัฒนา อําเภอนิคมพัฒนา ตําบลมะขามคู่ อําเภอนิคมพัฒนา จังหวัดระยอง และตําบลโป่ง อําเภอบางละมุง จังหวัดชลบุรี

          (3) ช่วงที่ 3 มีความกว้างของเขต 5 เมตร และความยาวของเขต 11,413 เมตร จากสถานีควบคุมที่ 1.2 วางขนานทางหลวงแผ่นดินหมายเลข 36 ระหว่างหลักกิโลเมตรที่ 21 ถึงหลักกิโลเมตรที่ 9 จนถึงสถานีควบคุมที่ 1.3 ตั้งอยู่ในท้องที่ตําบลโป่ง อําเภอบางละมุง จังหวัดชลบุรี

          (4) ช่วงที่ 4 มีขนาดกว้างของเขต 5 เมตร และความยาวของเขต 11,832 เมตร จากสถานีควบคุมที่ 1.3 วางขนานทางหลวงแผ่นดินหมายเลข 36 ระหว่างหลักกิโลเมตรที่ 9 ถึงหลักกิโลเมตรที่ 1 จนถึงสถานีควบคุมที่ 1.4 ตั้งอยู่ในท้องที่ตําบลโป่ง ตําบลหนองปลาไหล ตําบลบางละมุง อําเภอบางละมุง จังหวัดชลบุรี

          (5) ช่วงที่ 5 มีขนาดกว้างของเขต 5 เมตร และความยาวของเขต 15,176.712 เมตร จากสถานีควบคุมที่ 1.4 จนถึงบริษัท ปตท.จํากัด (มหาชน) (“คลังก๊าซเขาบ่อยา”) ตั้งอยู่ในท้องที่ตําบลบางละมุง อําเภอบางละมุง ตําบลทุ่งสุขลา อําเภอศรีราชา จังหวัดชลบุรี


ข้อ ๓ ในเขตระบบการขนส่งก๊าซปิโตรเลียมเหลวทางท่อ ให้มีสถานีควบคุม (Block Valve) จํานวน 4 สถานี มีรายละเอียดเนื้อที่ สถานที่ตั้งดังนี้

          (1) สถานีควบคุมที่ 1.1 เนื้อที่ ประมาณ 1 - 2 - 46 ไร่ ตั้งอยู่ในท้องที่ตําบลมะขามคู่ อําเภอนิคมพัฒนา จังหวัดระยอง

          (2) สถานีควบคุมที่ 1.2 เนื้อที่ ประมาณ 1 - 0 - 46 ไร่ ตั้งอยู่ในท้องที่ตําบลโป่ง อําเภอบางละมุง จังหวัดชลบุรี

          (3) สถานีควบคุมที่ 1.3 เนื้อที่ ประมาณ 1 - 3 - 48 ไร่ ตั้งอยู่ในท้องที่ตําบลโป่ง อําเภอบางละมุง จังหวัดชลบุรี

          (4) สถานีควบคุมที่ 1.4 เนื้อที่ ประมาณ 0 - 1 - 44 ไร่ ตั้งอยู่ในท้องที่ตําบลบางละมุง อําเภอบางละมุง จังหวัดชลบุรี


ข้อ ๔ ให้บริษัท ปตท. จํากัด (มหาชน) ทําเครื่องหมายแสดงไว้ในบริเวณเขตระบบการขนส่งก๊าซปิโตรเลียมเหลวทางท่อตามข้อ 2 เป็นไปตามประกาศกรมธุรกิจพลังงาน ว่าด้วยหลักเกณฑ์การจัดทําเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อ


ข้อ ๕ แผนที่ระบบการขนส่งก๊าซปิโตรเลียมเหลวทางท่อ และเครื่องหมายแสดงเขต รวมทั้งรายละเอียดข้อห้ามปฏิบัติในบริเวณเขตระบบการขนส่งก๊าซปิโตรเลียมเหลวทางท่อ และบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542 ปรากฏตามท้ายประกาศนี้


ข้อ ๖ ให้บริษัท ปตท. จํากัด (มหาชน) ปิดประกาศฉบับนี้ ณ ที่ว่าการอําเภอแห่งท้องที่ที่ระบบการขนส่งก๊าซปิโตรเลียมเหลวทางท่อนั้นตั้งอยู่


ผู้มีอํานาจลงนาม - ประกาศ ณ วันที่ 30 มีนาคม พ.ศ. 2561

 

ศิริ  จิระพงษ์พันธ์

รัฐมนตรีว่าการกระทรวงพลังงาน


อื่นๆ - [เอกสารแนบท้าย]

 

          1. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขต ในท้องที่อําเภอเมืองระยอง อําเภอนิคมพัฒนา จังหวัดระยอง อําเภอบางละมุง อําเภอศรีราชา จังหวัดชลบุรี

          2. รายละเอียดข้อห้ามปฏิบัติและบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542

 

(ดูข้อมูลจากภาพกฎหมาย)